v 1 Halleluja! Syngið lov, tit tænarar Harrans, syngið Harrans navni lov! v 2 Signað veri Harrans navn nú og um allar ævir! v 3 Frá sólarrisi til sólarlag veri Harrans navn hálovað! v 4 Hann hevjaður er yvir fólkasløg øll, yvir himnarnar dýrd hans er. v 5 Hvør er sum Harrin, vár Guð, hann, ið situr so høgt, v 6 hann, ið sær so djúpt á himni og á jørð? v 7 Hann, ið reisir hin arma úr moldum upp og hin vesæla lyftir úr skarni v 8 fyri at geva honum sæti høvdinga millum, hjá høvdingum at fólki sínum. v 9 Hann, ið letur ta ófruktbaru heima búgva sum glaða barnamóður! Halleluja!